Publication: Magyar Közlöny
Issue: MK-2001-101 (Year: 2001, Number: 101)
Era: 1990-2004
Section: 
Paragraph Index: 86

2. Minden olyan vitás ügy, amelyet tárgyalás útján nem rendeztek, választott bírósági hatáskörbe tartozik, ha a vitában álló felek valamelyike ilyen eljárást kíván megindítani. Ez esetben egy vagy több választott bíró jár el, akiket a vitában álló felek közös egyetértéssel választanak. Ha a választott bírósági eljárás megindítására vonatkozó kérelem keltétől számított három hónapon belül a vitában álló felek nem tudnak megegyezni a választott bíró vagy választott bírák kijelölését illetően, az említett felek bármelyikének jogában áll azzal a kérelemmel fordulni a Főtitkárhoz, hogy nevezzen ki egyetlen bírót. Ez esetben az így kijelölt bíró elé kell terjeszteni a vitás ügyet eldöntés céljából.

Source: https://magyarkozlony.hu/hivatalos-lapok/ddc874cf9ba1426f621a7836fc64180ff911dfbc/dokumentumok/6883587cd151db6c0ca7d8fcf4ad4201557b85ff/letoltes